Yu Shumei

**Yu Shumei**, () rođena 20. oktobra 1977. u Dalianu u provinciji Liaoning, je nekadašnja kineska biatlonka i nordijska skijašica-trkačica. Sa jednom  pobjedom u Svjetskom kupu i jednom srebrnom medaljom na Svjetskom prvenstvu je najuspješnija kineska biatlonka (*Stanje: 8. novembra 2020.*)

## Biografija 
### Karijera 
Shumei je kineska sportistica, pripadnica Kineske vojske iz Daliana, počela se baviti biatlonom 1994. godine. Vrlo precizna u gađanju, svoje najbolje rezultate ostvarila je u utrkama u kojima nije imala promašaja, čime je kompenzirala slabosti u trčanju u odnosu na vrhunske takmičarke tog vremena.

### Olimpijske igre 
Yu Shumei je dva puta nastupila na Zimskim olimpijskim igrama: ZOI 1998  i ZOI 2002. Nije osvojila ni jednu medalju, a najbolji plasman, na prvom nastupu u japanskom Naganu, joj je bilo peto mjesto u utrci na 7,5&nbsp;km, kada je bez promašaja i sa zaostatkom od 36&nbsp;s bila sporija od Ruskinje Galine Kukljeve. U štafeti, sa Sun Ribo, Liu Jenfing i Liu Xianying zauzela je sedmo mjesto sa zaostatkom od 3:19 iza njemačke štafete.

### Svjetski kup 
Već u svojoj prvoj sezoni nastupanja u Svjetskom kupu, Shumei je u martu 1996. u slovenskoj Pokljuki, u pojedinačnoj utrci na 15&nbsp;km osvojila 24-o mjesto, a dva dana kasnije u sprintu na 7,5&nbsp;km treće mjesto iza Uschi Disl i pobjednice Petre Behle sa zaostatkom od 31&nbsp;s bez ijednog promašaja. Sedam dana kasnije u austrijskom Hochfilzenu, ponovo je bila na pobjedničkom postolju u sprintu na 7,5&nbsp;km osvojivši drugo mjesto iza Slovakinje Soňe Mihokove bez promašaja i 51&nbsp;s zaostatka. Tu je sezonu sa samo četiri nastupa završila na 32-om mjestu u ukupnom plasmanu Svjetskog kupa. Jedinu pobjedu ostvarila je u sezoni SK 2000/01 19. marta 2001. u norveškom Holmenkollenu u utrci masovnog starta, ispred višestruke pobjednice Svjetskog kupa Šveđanke Magdalene Forsberg i Ukrajinke Olene Zubrilove sa prednošću od 1.7&nbsp;s sa samo jednim promašajem.

### Svjetska prvenstva 
Nastupila je na tri Svjetska prvenstva od 1997-2001. i osvojila jednu srebrnu medalju. Na prvom nastupu na SP 1997. u slovačkom Breznu, nije zabilježila dobre plasmane u pojedinačnim utrkama, kao ni u štafeti. Najbolje rezultate i jedinu medalju osvojila je tri godine kasnije na SP 2000, kada je u utrci na 15 km osvojila srebrnu medalju iza Francuskinje Corine Niogret sa zaostatkom od 53&nbsp;s, bez promašaja pobjedivši trećeplasiranu Magdalenu Forsberg. Najbolji rezultat u štafeti ostarila je na SP 2001. u slovenskoj Pokljuki, osvojivši deseto mjesto od 15 u utrci 4 × 7,5 km sa Xiaoni Cheng, Yingchao Kong i Xianying Liu.

### Azijske igre 
#### Skijaško trčanje 
#### Biatlon 
Na Azijskim igrama u biatlonu osvojila je četiri zlatne medalje: U štafeti 1996 sa Liu Jinfeng, Song Aiqin i Wang Jinfen i 2003. sa Kong Yingchao, Liu Xianying i Sun Ribo; te dvije u pojedinačnim disciplinama na igrama 1999. godine u utrci na 15 km i 7,5 km.

## Prestanak karijere 
## Nagrade 
## Napomene 
## Vanjski linkovi 
* 
* 
* Zvanična banka podataka IBU-a

## Reference 
Kategorija:Rođeni 1977.
Kategorija:Biografije, Dalian
Kategorija:Kineski biatlonci
Kategorija:Kineski skijaši-trkači
Kategorija:Biatlonci na Zimskim olimpijskim igrama 1998.
Kategorija:Biatlonci na Zimskim olimpijskim igrama 2002.
Kategorija:Kineski olimpijci u biatlonu
Kategorija:Osvajači medalja na Svjetskim prvenstvima u biatlonu
Kategorija:Biatlonci na Azijskim igrama 1996.
Kategorija:Biatlonci na Azijskim igrama 1999.
Kategorija:Biatlonci na Azijskim igrama 2003.
Kategorija:Skijaši-trkači na Azijskim igrama 1996.
Kategorija:Živi ljudi